20 Jahre WITAJ Kita "Villa Kunterbunt" -
Prědna serbska źiśownja w Dolnej Łužycy jo nastała 1998 w Žylowje - "Mato Rizo". Pór lět pózdźej jo Serbske šulske towaristwo pśewzeło nosaŕstwo "Wile Kunterbunt" w měsće ako serbsku źiśownju.
Die erste WITAJ Kita in der Niederlausitz entstand 1998 in Sielow. Einige Jahre später übernahm der Sorbische Schulverein die Trägerschaft der "Villa Kunterbunt" in Cottbus als WITAJ Kita.
Cel Serbskego šulskego towaristwa jo był wót jogo załoženja 1991 natwariś seś serbskich a Witaj źiśownjow. Wósym takich jo dogromady nastało, dwě w Dolnej Łužycy, w Žylowje a měsće. "Wila Kunterbunt" jo dajet swěśiła 20-lětny jubilej. Z pśewšo rědnym programom su źiśi pśedstajili wšake sceny, spiwali, rejowali, wulicowali. Zastupniki serbskich gremijow a towarišnosći projekt ze wšeju mócu pódpěraju.
Wót lěta 1998 pśewjeźo se w Dolnej Łužycy WITAJ projekt a w lěśe 2002 su wótkubłaŕki zachopili teke we "Wili Kunterbunt" w Chóśebuzu ze źiśimi serbski powědaś. Pótakem swěśi źiśownja lětosa swój 20-lětny jubilej serbskego wukubłanja a to kradu źinsa (15.07.2022). Gósći su sebje do źiśownje pśepšosyli a źiśi kśě pokazaś, kak derje južo serbski mógu. Dłujko su se wšykne na źinsajšny swěźeń pśigótowali, groni wjednica Mila Zachariasowa. Wóna źěła teke ako praksisowa póraźowaŕka za wótkubłaŕki a wótkubłarje we WITAJ projektach. Wóna co wósebnje tych chwaliś, ako se ze swójim źěłom nejwěcej procuju, až WITAJ projekt jo wuspěšny. Mila Zachariasowa jo nowa wjednica źiśownje "Wila Kunterbunt". Manuela Drinkmannowa, ako něnto tam ako wótkubłaŕka źěła, jo we tej nawjedujucej funkciji 9 lět źěłała. Co jo pó jeje měnjenju to, na co mógu gjarde byś.
W serbskich źiśownjach personal felujo. Nosaŕ źiśownje, to jo Serbske šulske towaristwo, pyta w Dolnej Łužycy wótkubłarki a wótkubłarje.
Pśinosk: Konstanca Širmerowa
Mit einem sehr schönen bunten Festprogramm feierte die Cottbuser WITAJ Kita "Villa Kunterbunt" am 15. Juli ihr 20-jähriges Jubiläum. Vertreter sorbischer Gremien und Vereine unterstützen das Projekt.
Beitrag von Konstanze Schirmer
jav_Latn szl_Latn deu_Latn szl_Latn szl_Latn szl_Latn epo_Latn deu_Latn deu_Latn